b'\n_START_ARTICLE_\nSaint-Just-Saint-Rambert\n_START_SECTION_\nUprava\n_START_PARAGRAPH_\nSaint-Just-Saint-Rambert je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Boisset-l\xc3\xa8s-Montrond, Bonson, Chambles, Craintilleux, P\xc3\xa9rigneux, Saint-Cyprien, Saint-Marcellin-en-Forez, Saint-Romain-le-Puy, Sury-le-Comtal, Unias in Veauchette z 39.387 prebivalci (v letu 2010)._NEWLINE_Kanton Saint-Just-Saint-Rambert je sestavni del okro\xc5\xbeja Montbrison.\n_START_SECTION_\nZgodovina\n_START_PARAGRAPH_\nOb\xc4\x8dina je bila ustanovljena leta 1973 z zdru\xc5\xbeitvijo do tedaj samostojnih ob\xc4\x8din Saint-Just-sur-Loire in Saint-Rambert-sur-Loire._NEWLINE_Saint-Rambert je bil prvotno galo-rimska naselbina Occiacum. Leta 1078 je ob prevzemu relikvij sv. Ragneberta (\xe2\x80\xa0 680) postal pomembno romarsko sredi\xc5\xa1\xc4\x8de, obenem je prevzel nase tudi sedanje ime._NEWLINE_Saint-Just je kraj z dolgoletno industrijsko tradicijo, povezano z barvarstvom, steklarstvom in metalurgijo. Zrasel na bregovih reke Loare je bil vse do sredine 19. stoletja izhodi\xc5\xa1\xc4\x8de re\xc4\x8dne plovbe za tim. "ramberte", ki so po reki preva\xc5\xbeali premog in ostalo blago vse do Nantesa; delovali so v letih od 1704 do 1860.'